संस्कार स्कूल में शिक्षा को बेहतर बनाने हुआ शिक्षक सेमिनार
संतनगर भास्कर. भोपाल| शिक्षण को ओर बेहतर बनाने के गुर सिखाने के लिए संस्कार स्कूल में शिक्षक सेमिनार का आयोजन किया गया, जिसके मुख्य वक्ता विवेक कुमार थे।
सेमिनार का शुभारंभ संस्था के सचिव बसंत चेलानी ने दीप प्रज्ज्वलन व माल्यार्पण कर किया। संस्था के पदाधिकारियों द्वारा आए हुए अतिथियों का पुष्प गुच्छ द्वारा स्वागत किया गया। संस्था के सचिव बसंत चेलानी ने संस्कार परिवार की ओर से विवेक कुमार का स्वागत करते हुए कहा कि शिक्षा के क्षेत्र में हर दिन नया सुधार लाने के लिए प्रय| करते रहना चाहिए और किसी भी प्रकार का समझौता नहीं करना चाहिए क्योंकि हर दिन सूरज की रोशनी की तरह एक नयी चुनौती के समान हमारे सामने खड़ा है। कार्यक्रम मे वक्ता के रूप आए विवेक कुमार ने शिक्षा को प्रचण्ड एवं प्रभावशाली बनाने के लिए शिक्षक विकास कार्यक्रम, शिक्षक प्रोत्साहन, छात्र मनोविज्ञान, शिक्षण अधिगम के दूरी को कम करने, सकारात्मक दृष्टिकोण विकसित करने, और बच्चों के स्तर पर पहुंचकर शिक्षण करने के विषय में बताया तथा स्कूल और बच्चों के साथ आने वाली समस्याओं और उन्हें हल करने के तरीकों पर विस्तृत रूप से प्रकाश डाला।
hin_Deva hin_Deva hin_Deva